ΚΑΝΟΝΙΣΜΟΣ (ΕΚ) αριθ. 1441/98 ΤΗΣ ΕΠΙΤΡΟΠΗΣ της 3ης Ιουλίου 1998 για τροποποίηση του κανονισμού (ΕΚ) αριθ. 1234/98 όσον αφορά την παύση της αλιείας του είδους προσφυγάκι από πλοία με σημαία κράτους μέλους, εκτός της Ισπανίας και της Πορτογαλίας Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 2847/93 του Συμβουλίου, της 12ης Οκτωβρίου 1993, περί θεσπίσεως ορισμένων μέτρων ελέγχου των αλιευτικών δραστηριοτήτων (1), όπως τροποποιήθηκε τελευταία από τον κανονισμό (ΕΚ) αριθ. 2635/97 (2), και ιδίως το άρθρο 21 παράγραφος 3, Εκτιμώντας: ότι με τον κανονισμό (ΕΚ) αριθ. 1234/98 της Επιτροπής (3) απαγορεύτηκε η αλιεία του είδους προσφυγάκι από τα σκάφη που φέρουν σημαία κράτους μέλους, εκτός της Ισπανίας και της Πορτογαλίας 7 ότι η Ισπανία μεταβίβασε στις 27 Μαρτίου 1998 στη Γερμανία 3 000 τόνους του είδους προσφυγάκι, στα ύδατα των διαιρέσεων CIEM Vb (ζώνη ΕΚ), VI, VII 7 ότι επομένως επιτρέπεται η αλιεία του είδους προσφυγάκι στα ύδατα των διαιρέσεων CIEM Vb (ζώνη ΕΚ), VI, VII από σκάφη που φέρουν τη σημαία της Γερμανίας ή είναι νηολογημένα στη Γερμανία 7 ότι η κατάσταση κατανάλωσης της ποσόστωσης του είδους προσφυγάκι που παραχωρήθηκε στην Ισπανία στα ύδατα των διαιρέσεων CIEM Vb (ζώνη ΕΚ), VI, VII επιτρέπει τη μεταβίβαση της εν λόγω ποσόστωσης 7 ότι πρέπει, ως εκ τούτου, να τροποποιηθεί ο κανονισμός (ΕΚ) αριθ. 1234/98, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΚ) αριθ. 1234/98 τροποποιείται ως εξής: 1. Στον τίτλο του κανονισμού, μετά τους όρους «της Πορτογαλίας», προστίθενται οι όροι «και της Γερμανίας». 2. Στο άρθρο 1 δεύτερο εδάφιο, μετά τους όρους «της Πορτογαλίας», προστίθενται οι όροι «και της Γερμανίας». Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από τις 17 Ιουνίου 1998. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 3 Ιουλίου 1998.

[Source: multi_eurlex | Tokens: 1804]